Neuquén (argentínska provincia)

Neuquén je provincia na západe Argentíny na severnom okraji Patagónie. Toto teritórium sa stalo provinciou 27. júla 1955. Jej hlavné mesto má rovnaký názov Neuquén.

Poloha 
Provincia hraničí s provinciou Mendoza na severe, s provinciou Río Negro na juhovýchode a s Čile na západe. Okrem toho sa provincia na severovýchode stretáva v jednom bode s provinciou La Pampa.

Obyvateľstvo 
Až do dobytia oddielmi generála Julia Argentina Rocu v rokoch 1877 - 1879 bol Neuquén osídlený prevažne obyvateľmi kmeňa Mapuče (názov Neuquén pochádza zo slova Nehuenken, čo v jazyku Mapudungun znamená dravý a pôvodne sa vzťahoval na rieku Neuquén). Dnes (2006) existuje v provincii asi 50 Mapučských dedín s počtom necelých 10 000 obyvateľov. Asi 40 percent obyvateľstva Neuquénu má indiánsky pôvod.

Viac ako polovica obyvateľstva (asi 260 000) žije v havnom meste Neuquén v departmente Confluencia. Hustota obyvateľstva činí tak v departmente Confluencia 36 obyvateľov na km2, zatiaľ čo na ostatnom území je hustota sotva 4 obyvatelia na km2.

Politické rozdelenie 
Provincia je rozdelená na 16 departmentov (špan.: departamentos).
 Aluminé (Aluminé)
 Añelo (Añelo)
 Catan Lil (Las Coloradas)
 Chos Malal (Chos Malal)
 Collón Curá (Piedra del Aguila)
 Confluencia (Neuquén)
 Huiliches (Junín de los Andes)
 Lácar (San Martín de los Andes)
 Loncopué (Loncopué)
 Los Lagos (Villa La Angostura)
 Minas (Andacoyo)
 Ñorquin (El Huecú)
 Pehuenches (Buta Ranquil)
 Picún Leufú (Picún Leufú)
 Picunches (Las Lajas)
 Zapala (Zapala)

Iné projekty 

Provincie v Argentíne